**Αρχές Οικονομικής θεωρίας**

**Ερωτήσεις και Ασκήσεις 2ου κεφαλαίου**

(συνίσταται η μελέτη της [μεθοδολογίας](https://docs.google.com/document/d/1hLbmfDOlCDh1Q4rAv6DGgnv2AYk8ISWO0Ia1wDFk4wY/edit?usp=sharing) πριν την επίλυση των ασκήσεων)

**Α. Ερωτήσεις**

1. Τι ονομάζουμε χρησιμότητα;
2. Ποια είναι η επιδίωξη του καταναλωτή;
3. Ποιο είναι το βασικό χαρακτηριστικό της συμπεριφοράς τους καταναλωτή;
4. Ποιοι είναι οι δυο περιορισμοί στην επιδίωξη του καταναλωτή;
5. Τι εννοούμε με τον όρο χρηματικό εισόδημα του καταναλωτή;
6. Τι εννοούμε με τον όρο τιμή ενός αγαθού;
7. Πότε ένας καταναλωτής ονομάζεται ορθολογικός;
8. Ποια συμπεριφορά του καταναλωτή ονομάζεται ορθολογική;
9. Πότε λέμε ότι ένας καταναλωτής βρίσκεται σε ισορροπία;
10. Τι δηλώνει ο νόμος της ζήτησης και ποια είναι η η βασική παραδοχή στην οποία στηρίζεται ο νόμος της ζήτησης;
11. Πως εξηγείται ο νόμος της ζήτησης;
12. Να αναφέρετε όλους τους προσδιοριστικούς παράγοντες της ζήτησης και πώς την επηρεάζουν.
13. Ποιοι παράγοντες επηρεάζουν τις προτιμήσεις των καταναλωτών;
14. Τι είναι τα κανονικά και τι τα κατώτερα αγαθά;
15. Τι είναι τα συμπληρωματικά αγαθά και τι τα υποκατάστατα;
16. Τι είναι η ελαστικότητα ζήτησης ως προς την τιμή και πώς υπολογίζεται;
17. Τι πρόσημο έχει η τιμή της ελαστικότητας ζήτησης ως προς την τιμή και γιατί;
18. Τι σχέση έχουν οι τιμές των ελαστικοτήτων της ζήτησης των σημείων Α και Β με την ελαστικότητα ζήτησης του τόξου ΑΒ;
19. Πότε η ζήτηση ονομάζεται ελαστική και πότε ανελαστική;
20. Εξηγήστε πώς η ελαστικότητα της ζήτησης ως προς την τιμή καθορίζει τη μεταβολή της συνολικής δαπάνης των καταναλωτών όταν μεταβάλλεται η τιμή.
21. Ποια είναι η χρησιμότητα της ελαστικότητας ζήτησης ως προς την τιμή;
22. Τι είναι η ελαστικότητα ζήτησης ως προς το εισόδημα και πώς υπολογίζεται;
23. Τι πρόσημο έχει η τιμή της ελαστικότητας ζήτησης ως προς το εισόδημα και γιατί;

**B.1 Διαγραμματικές Ασκήσεις**

1. Να δείξετε με τη βοήθεια διαγραμμάτων ποια είναι η διαφορά μεταξύ της μεταβολής στη ζήτηση λόγω της μεταβολής σε ένα προσδιοριστικό παράγοντα και της μεταβολής στη ζητούμενη ποσότητα λόγω της μεταβολής της τιμής.
2. Το αγαθό Χ είναι υποκατάστατο του αγαθού Υ και συμπληρωματικό του αγαθού Ζ. Να δείξετε με τη βοήθεια διαγραμμάτων τι θα συμβεί στη ζήτηση και τη ζητούμενη ποσότητα των αγαθών αυτών αν αυξηθεί η τιμή του αγαθού Χ.
3. Να δείξετε με τη βοήθεια διαγραμμάτων τι θα συμβεί στη ζήτηση και τη ζητούμενη ποσότητα του αγαθού Χ α) αν αυξηθεί η τιμή του και β) αν αναμένεται να αυξηθεί η τιμή του τον επόμενο μήνα.
4. Να δείξετε με τη βοήθεια διαγραμμάτων τι θα συμβεί στη ζήτηση και τη ζητούμενη ποσότητα ενός αγαθού αν αυξηθεί η τιμή του και παράλληλα αυξηθεί το εισόδημα των καταναλωτών.
5. Να δείξετε με τη βοήθεια διαγραμμάτων τι θα συμβεί στη ζήτηση και τη ζητούμενη ποσότητα ενός αγαθού αν μειωθεί η τιμή του και παράλληλα αυξηθεί η τιμή ενός συμπληρωματικού του αγαθού.
6. Να δείξετε με τη βοήθεια διαγραμμάτων τι θα συμβεί στη ζήτηση και τη ζητούμενη ποσότητα ενός αγαθού αν αυξηθεί η τιμή του και παράλληλα μεταβληθούν ευνοϊκά οι προτιμήσεις των καταναλωτών για το αγαθό αυτό.
7. Να δείξετε με τη βοήθεια διαγραμμάτων πώς θα μεταβληθεί η ζήτηση ενός κανονικού αγαθού αν παράλληλα με τη βελτίωση των προτιμήσεων για το αγαθό αυτό έχουμε και μείωση του εισοδήματος των καταναλωτών.

**B.2 Ασκήσεις με τις συναρτήσεις ζήτησης** (για τις απαντήσεις πατήστε: [εδώ](https://docs.google.com/document/d/11k_pZUFk8gF-StSizD5RBkD3Ra9cNV_O5BZWQPp0LxU/edit?usp=sharing))

1. Δίνεται ο παρακάτω πίνακας ζήτησης ενός καταναλωτή.

|  |  |
| --- | --- |
| Τιμή Αγαθού (Ρ) | Ζητούμενη Ποσότητα (QD) |
| 50 | 200 |
| 40 | 220 |
| 20 | 260 |

α) Να υπολογίσετε τη συνάρτηση ζήτησης του συγκεκριμένου καταναλωτή αν είναι γραμμική.

β) Αν στην αγορά υπάρχουν άλλοι 4 καταναλωτές σαν τον συγκεκριμένο, ποια είναι η αγοραία συνάρτηση ζήτησης;

γ) Να κατασκευάσετε σε κοινό διάγραμμα την ατομική και την αγοραία καμπύλη ζήτησης.

2. Δίνεται ο παρακάτω πίνακας ζήτησης ενός καταναλωτή.

|  |  |
| --- | --- |
| Τιμή Αγαθού (Ρ) | Ζητούμενη Ποσότητα (QD) |
| 4 | 150 |
| 5 | 120 |
| 6 | 100 |

α) Να υπολογίσετε τη συνάρτηση ζήτησης του συγκεκριμένου καταναλωτή αν είναι ισοσκελής υπερβολή.

β) Τα παραπάνω δεδομένα θα ήταν δυνατόν να επαληθεύουν μια γραμμική συνάρτηση ζήτησης; Αιτιολογήστε την απάντησή σας.

3. Η συνάρτηση ζήτησης ενός καταναλωτή είναι QD=30-5P.

α) Στην τιμή των 10 ευρώ, ποια είναι η ζητούμενη ποσότητα;

β) Σε ποια τιμή η ζητούμενη ποσότητα είναι ίση με 5 μονάδες;

γ) Να κατασκευάσετε την καμπύλη ζήτησης του καταναλωτή.

4. Η αγοραία συνάρτηση ζήτησης είναι QD=500-10P. Αν στην αγορά υπάρχουν 10 πανομοιότυποι καταναλωτές, ποια είναι η συνάρτηση ζήτησης του κάθε καταναλωτή;

5. Δίνεται ο παρακάτω πίνακας ζήτησης ενός αγαθού που καταναλώνεται από δύο καταναλωτές

|  |  |  |  |
| --- | --- | --- | --- |
| Τιμή Αγαθού | Ζητούμενη Ποσότητα Καταναλωτή 1 | Ζητούμενη ΠοσότηταΚαταναλωτή 2 | Αγοραία Ζητούμενη Ποσότητα |
| 10 | 50 | 30 | ; |
| 20 | ; | 15 | 55 |
| 30 | 30 | ; | 40 |

α) Να συμπληρωθεί ο πίνακας.

β) Αν ο ένας καταναλωτής έχει γραμμική συνάρτηση ζήτησης και ο άλλος έχει ισοσκελής υπερβολή, τίνος είναι ισοσκελής υπερβολή και τίνος γραμμική και γιατί;

γ) Να βρείτε τις συναρτήσεις ζήτησης των δυο καταναλωτών.

δ) Ποια είναι η αγοραία ζητούμενη ποσότητα όταν η τιμή είναι 5 ευρώ;

**B.3 Ασκήσεις με την ΕD** (για τις απαντήσεις πατήστε: [εδώ](https://docs.google.com/document/d/1Kuq9RDJid_Ycv3LaV03EA78DBH6yF_Q69t4iNh2gl-8/edit?usp=sharing))

1. Η τιμή ενός αγαθού αυξάνεται κατά 50 ευρώ. Αν ελαστικότητα ζήτησης ως προς την τιμή ήταν -0,2 και η ζητούμενη ποσότητα μειώθηκε 20%. Ποια ήταν η αρχική τιμή;

2. Η ζητούμενη ποσότητα ενός αγαθού μειώθηκε κατά 20% λόγω της αύξησης της τιμής κατά 10%. Ποια ήταν η ελαστικότητα ζήτησης ως προς την τιμη;

3. Η ζητούμενη ποσότητα ενός αγαθού διαμορφώθηκε σε 40 κιλά λόγω της αύξησης της τιμής του από 5 σε 6 ευρώ. Αν η ελαστικότητα ζήτησης ως προς την τιμή ήταν, πριν την αύξηση της τιμής, ίση με -1 ποια ήταν η αρχική ζητούμενη ποσότητα;

4. Η τιμή ενός αγαθού μειώθηκε από 10 σε 8 ευρώ. Αν η αρχική ζητούμενη ποσότητα ήταν 100 κιλά και η ελαστικότητα ζήτησης ως προς την τιμή ήταν -0,4 τότε ποια θα είναι η μεταβολή στην ζητούμενη ποσότητα;

5.  Η συνάρτηση ζήτησης ενός αγαθού είναι γραμμική. Στην τιμή των 10 ευρώ η ζητούμενη ποσότητα είναι 50 κιλά και η ελαστικότητα ζήτησης ως προς την τιμή είναι -2. Να βρεθεί η συνάρτηση ζήτησης.

6. Η συνάρτηση ζήτησης ενός αγαθού είναι QD=100-5P. Να βρεθεί η τιμή στην οποία η ελαστικότητα ζήτησης ως προς την τιμή είναι -0,5.

7. Η ελαστικότητα ζήτησης ενός αγαθού είναι σταθερή και ίση με -1. Να βρείτε τη συνάρτηση ζήτησης του αγαθού αν στην τιμή των 20 ευρώ η ζητούμενη ποσότητα είναι 400 κιλά.

8. Η συνάρτηση ζήτησης ενός αγαθού είναι QD=200-P. Αν η τιμή μειωθεί από 50 σε 40 ευρώ ποια είναι η ελαστικότητα τόξου;

9. Η Συνολική δαπάνη των καταναλωτών για το αγαθό Χ είναι σταθερή και ίση με 800 ευρώ ανεξαρτήτως της τιμής του αγαθού. Να βρεθεί η συνάρτηση ζήτησης του αγαθού Χ.

10. Η τιμή ενός αγαθού είναι 8 ευρώ και η ζητούμενη ποσότητά του είναι 48 κιλά. Ποια μεταβολή στην τιμή του αγαθού θα οδηγήσει σε μείωση της ζητούμενης ποσότητα κατά 6 κιλά αν η ελαστικότητα ζήτησης ως προς την τιμή είναι -0,5;

**B.4 Ασκήσεις με την ΕDΥ** (για τις απαντήσεις πατήστε: [εδώ](https://docs.google.com/document/d/1JU0LKnM0hXhwxFS9_QrUslZoZM_0xuxjPMoalqfOzEI/edit?usp=sharing))

1. To εισόδημα ενός καταναλωτή είναι  750 ευρώ και η ζητούμενη ποσότητά του για το αγαθό Χ είναι 10 κιλά. Αν το εισόδημά του αυξηθεί τότε, επειδή η εισοδηματική ελαστικότητα είναι ίση με 2, η ζητούμενη ποσότητα του καταναλωτή θα μεταβληθεί κατά 4 κιλά.

α) Η μεταβολή στη ζητούμενη ποσότητα είναι θετική ή αρνητική; Δικαιολογήστε την απάντησή σας.

β) Ποια ήταν η αύξηση στο εισόδημα του καταναλωτή;

2. Η ζητούμενη ποσότητα ενός αγαθού μεταβλήθηκε κατά 15% λόγω της αύξησης στο εισόδημα των καταναλωτών κατά 60%. Πόσες διαφορετικές τιμές της εισοδηματικής ελαστικότητας επαληθεύουν τα δεδομένα μας και γιατί;

3. Λόγω της αύξησης του εισοδήματος κατά 200 ευρώ ο καταναλωτής μείωσε τη ζητούμενη ποσότητά του από 40 σε 20 κιλά. Αν η εισοδηματική ελαστικότητα ήταν ίση με -4, ποιο ήταν το αρχικό εισόδημα του καταναλωτή;

4. Η τιμή ενός αγαθού είναι 10 ευρώ και η ζητούμενη ποσότητά του είναι 500 κιλά. Αν το εισόδημα των καταναλωτών αυξηθεί κατα 20% και η ζητούμενη ποσότητα μειωθεί κατα 50 κιλά, να υπολογίσετε την εισοδηματική ελαστικότητα και να χαρακτηρίσετε το αγαθό.

5.  Η συνάρτηση ζήτησης ενός αγαθού, όταν το εισόδημα είναι 2.000 ευρώ, είναι QD1=200-10P. Αν το εισόδημα αυξηθεί κατά 400 ευρώ τότε η συνάρτηση ζήτησης διαμορφώνεται σε QD2=300-10P. Να υπολογιστεί η εισοδηματική ελαστικότητα στην τιμή των 10 ευρώ.

6. Το αγαθό Χ καταναλώνεται από δύο καταναλωτές. Στην τιμή των 10 ευρώ ο πρώτος καταναλωτής καταναλώνει 80 κιλά ενώ ο δεύτερος 20 κιλά. Αν αυξηθεί το εισόδημα των καταναλωτών κατά 50% τότε για τον πρώτο η εισοδηματική ελαστικότητα είναι 1 και για τον δευτερο είναι 2. Ποια είναι η εισοδηματική ελαστικότητα της αγοραίας ζήτησης;

7. Η απόλυτη τιμή της εισοδηματικής ελαστικότητας ενός κατώτερου αγαθού είναι 2. Αν η ζήτηση αυξήθηκε 30% λόγω μιας μεταβολής στο εισόδημα, ποια ήταν η ποσοστιαία μεταβολή του εισοδήματος;

8. Μια αύξηση στο εισόδημα κατά 100 ευρώ οδήγησε σε μείωση της ζητούμενης ποσότητας κατά 50 κιλά. Αν το αρχικό εισόδημα ήταν 500 ευρώ και η εισοδηματική ελαστικότητα ήταν -0,5, ποια ήταν η αρχική ζητούμενη ποσότητα;

9. Το εισόδημα ενός καταναλωτή μειώνεται 20%. Η εισοδηματική ελαστικότητα ήταν 1,5. Πόσο θα μειωθεί η ζητούμενη ποσότητα του καταναλωτή αν η αρχική ζητούμενη ποσότητα ήταν 100 κιλά;

10. Η συνάρτηση ζήτησης ενός αγαθού είναι QD=400-8P. Το εισόδημα των καταναλωτών αυξάνεται κατά 10% ενώ η εισοδηματική ελαστικότητα είναι ίση με 2,5 σε κάθε τιμή του αγαθού. Ποια θα είναι η συνάρτηση ζήτησης μετά την αύξηση στο εισόδημα;

**B.5 Συνδυαστικές Ασκήσεις** (για τις απαντήσεις πατήστε: [εδώ](https://docs.google.com/document/d/1bXO32pufw6NQm0G7XNbdgxUVb4GXDX_xeFB7qbrGF_U/edit?usp=sharing))

1. Δίνεται ο παρακάτω πίνακας ζήτησης ενός αγαθού που καταναλώνεται από δύο καταναλωτές.

|  |  |  |  |  |
| --- | --- | --- | --- | --- |
| Τιμή (Ρ) | Ζητούμενη Ποσότητακαταναλωτή 1 | Ζητούμενη Ποσότητακαταναλωτή 2 | ΑγοραίαΖητ. Ποσότητα | ΣΔ καταναλωτώνγια το αγαθό Χ |
| 10 | 30 | 50 |   |   |
| 15 | 20 |   |   | 900 |
|   |   | 30 | 45 | 900 |

α) Να συμπληρωθεί ο πίνακας.

β) Με δεδομένο ότι η συνάρτηση ζήτησης του ενός εκ των δυο καταναλωτών είναι γραμμική ενώ του άλλου ισοσκελής υπερβολή, να εξηγήσετε τίνος είναι γραμμική και τίνος είναι ισοσκελής υπερβολή και να βρείτε τις συναρτήσεις αυτές.

γ) Να υπολογίσετε την αγοραία ζητούμενη ποσότητα όταν η τιμή είναι 5 ευρώ.

2. Δίνεται ο παρακάτω πίνακας με τα δεδομένα ενός καταναλωτή για το αγαθού Χ.

|  |  |  |  |  |  |
| --- | --- | --- | --- | --- | --- |
| Συνδυασμός | Τιμή Αγαθού | Ζητούμενη ΠοσότηταΑγαθού | Εισόδημα καταναλωτή | Τιμή υποκατάστατου αγαθού | Τιμή συμπληρωματικού αγαθού |
| Α | 10 | 10 | 900 | 5 | 3 |
| Β | 10 | 6 | 900 | 4 | 4 |
| Γ | 10 | 7 | 750 | 5 | 3 |
| Δ | 11 | 5 | 750 | 4 | 3 |
| Ε | 11 | 9 | 900 | 5 | 3 |
| Ζ | 11 | 5 | 900 | 4 | 4 |

α) Μεταξύ ποιων συνδυασμών μπορει να υπολογιστεί η ελαστικότητα ζήτησης ως προς την τιμή; Αιτιολογήστε την απάντησή σας.

β) Μεταξύ ποιών συνδυασμών μπορεί να υπολογιστεί η εισοδηματική ελαστικότητα; Αιτιολογήστε την απάντησή σας.

γ) Υπολογίστε τις παραπάνω ελαστικότητες για να χαρακτηρίσετε τη ζήτηση και το αγαθό.

3. Η ζητούμενη ποσότητα ενός αγαθού ήταν 200 κιλά και η τιμή του ήταν 100 ευρώ. Η τιμή του αγαθού μεταβλήθηκε (δίνεται: ED=-1/2) και στη συνέχεια αυξήθηκε και το εισόδημα των καταναλωτών κατά 10% (δίνεται: EΥ=2). Η ζητούμενη ποσότητα μετά τις μεταβολές αυτές διαμορφώθηκε στα 216 κιλά. Ποια ήταν η μεταβολή στην τιμή του αγαθού;

4. Η τιμή ενός αγαθού αυξήθηκε 50% και η ελαστικότητα ζήτησης ως προς την τιμή του ήταν ED=-1/5. Ποια είναι η ποσοστιαία μεταβολή στη συνολική δαπάνη των καταναλωτών;

5. Η ζητούμενη ποσότητα ενός αγαθού ήταν 500 κιλά. Αρχικά, η τιμή του αγαθού αυξήθηκε κατά 40 ευρώ (δίνεται: ΕD=-0,5) και στη συνέχεια το εισόδημα των καταναλωτών αυξήθηκε κατά 10% (δίνεται: Ey=1). Το αποτέλεσμα είναι η ζητούμενη ποσότητα να διαμορφωθεί στα 495 κιλά. Ποια ήταν η αρχική τιμή;

6. Έστω ότι το εισόδημα ενός καταναλωτή είναι 900 ευρώ. Η συνολική δαπάνη του καταναλωτή για το αγαθό Χ είναι 100 ευρώ. Η τιμή του αγαθού Χ αυξάνεται στα 6 ευρώ και η ζητούμενη ποσότητα μειώνεται 10% επειδή η ελαστικότητα ζήτησης ως προς την τιμή είναι ίση με -0,5. Στη συνέχεια, η αύξηση του εισοδήματος του καταναλωτή, κατά 300 ευρώ, έχει ως αποτέλεσμα η ζητούμενη ποσότητά του να επιστρέφει στα επίπεδα που ήταν πριν την αύξηση της τιμής.

α) Να υπολογιστεί η αρχική τιμή και η αρχική ζητούμενη ποσότητα του αγαθού.

β) Να χαρακτηρίσετε το αγαθό σύμφωνα με την εισοδηματική του ελαστικότητα.

7. Η τιμή ενός αγαθού μειώθηκε από 5 σε 4 ευρώ. Η Συνολική δαπάνη για το αγαθό αυτό αυξήθηκε κατά 20%. Ποια ήταν η ποσοστιαία μεταβολή της ζητούμενης ποσότητας;

8. Η Συνολική δαπάνη ενός αγαθού αυξήθηκε κατά 26%. Αν ελαστικότητα ζήτησης ως προς την τιμή είναι ED=-0.25, ποια ήταν η ποσοστιαία μεταβολή της τιμής;

9. Η τιμή ενός αγαθού Χ αυξάνεται κατά 20 ευρώ και η ζητούμενη ποσότητα μειώνεται κατά 50 κιλά επειδή η ελαστικότητα ζήτησης ως προς την τιμή είναι ίση με -10/22. Το αποτέλεσμα στη συνολική δαπάνη των καταναλωτων για το αγαθό Χ είναι να αυξηθεί κατά 5.000 ευρώ. Στην συνέχεια, λόγω μεταβολής στην τιμή του αγαθού Υ, μεταβάλλεται η ζήτηση του αγαθού Χ κατά 20%. Η Συνολική δαπάνη για το αγαθό Χ διαμορφώνεται στα 48.000 ευρώ.

α) Ποια ήταν η αρχική τιμή του αγαθού Χ;

β) Το αγαθό Υ είναι υποκατάστατο ή συμπληρωματικό του αγαθού Χ; Αιτιολογήστε την απάντησή σας.

10. Η συνάρτηση ζήτησης ενός αγαθού είναι QD=100-P. Η τιμή του αγαθού ήταν 40 ευρώ και αυξήθηκε δίχως όμως να μεταβληθεί η συνολική δαπάνη για το αγαθό αυτό.

α) Ποια ήταν η μεταβολή στην τιμή;

β) Ποιο εργαλείο μπορείτε να χρησιμοποιήσετε για να εξηγήσετε το γεγονός ότι η συνολική δαπάνη παραμένει σταθερή παρά τη μεταβολή της τιμής;

11. Η συνάρτηση ενός αγαθού Χ είναι ισοσκελής υπερβολή. Η συνολική δαπάνη των καταναλωτών για το αγαθό Χ αυξάνεται από 800 ευρώ σε 900 ευρώ λόγω της μεταβολής στις καιρικές συνθήκες. Να βρείτε τις συναρτήσεις ζήτησης του αγαθού πριν και μετά τη μεταβολή στις καιρικές συνθήκες και να ερμηνεύσετε πώς επηρεάστηκαν οι προτιμήσεις των καταναλωτών από τις καιρικές συνθήκες.

12. Η συνάρτηση ζήτησης ενός αγαθού είναι QD=50-2P. Η τιμή αυξάνεται κατά 10 ευρώ ενώ η ζητούμενη ποσότητα μειώνεται κατά 20 κιλά. Το αποτέλεσμα είναι η συνολική δαπάνη να αυξάνεται κατά 100 ευρώ. Ποια ήταν η αρχική τιμή και ζητούμενη ποσότητα;

13. Η τιμή ενός αγαθού είναι 40 ευρώ και η συνολική δαπάνη των καταναλωτών για το αγαθό αυτό είναι 800 ευρώ. Λόγω προσδοκιών για μεταβολή στη φορολογία του αγαθού από τον επόμενο μήνα, η ζήτηση του αγαθού μεταβάλλεται κατά α%, με αποτέλεσμα η συνολική δαπάνη του αγαθού να μειώνεται κατά 200 ευρώ.

α) Οι καταναλωτές αναμένουν αύξηση ή μείωση της φορολογίας; Δικαιολογήστε την απάντηση σας.

β) Ποια ήταν η ποσοστιαία μεταβολή στη ζητούμενη ποσότητα λόγω των προσδοκιών για τη μεταβολή στη φορολογία;

14.  Η τιμή ενός αγαθού μειώνεται κατά 20%. Επειδή η ελαστικότητα ζήτησης ως προς την τιμή ήταν -2,5 η συνολική δαπάνη των καταναλωτών αυξήθηκε κατά 100 ευρώ. Στη συνέχεια, υπήρξε αύξηση στο εισοδήματος των καταναλωτων κατά 200 ευρώ και η συνολική δαπάνη αυξήθηκε κατά ακόμα 120 ευρώ.

α) Αν η τελική ζητούμενη ποσότητα είναι 18 κιλά. Ποια ήταν η αρχική τιμή και ζητούμενη ποσότητα;

β) Να υπολογίσετε ποια ήταν η εισοδηματική ελαστικότητα στη νέα τιμή του αγαθού αν είναι γνωστό ότι ο καταναλωτής στην νέα τιμή και πριν την αύξηση του εισοδήματός του, δαπανούσε για το αγαθό αυτό το 60% του εισοδήματός του.

15. Το κράτος μελετά την επιβολή ενός φόρου στο αγαθό Χ ώστε να συγκεντρώσει έσοδα ύψους 38.000 ευρώ. Από μελέτες που έχουν γίνει έχει βρεθεί ότι η ελαστικότητα ζήτησης ως προς την τιμή του αγαθού Χ είναι ίση με -0,25. Αν η τιμή του αγαθού είναι 10 ευρώ και η ζητούμενη ποσότητά του είναι 20.000 κιλά, να βρείτε το ποσό του φόρου που θα πρέπει να επιβληθεί στην τιμή ώστε να εισπραχθούν τα επιθυμητά φορολογικά έσοδα (για λόγους απλοποίησης να υποθέσετε ότι η μεταβολή που θα επέλθει στην τιμή είναι ίση με το ποσό του φόρου).